**Ռոբերտ Թորբերն Էյթոն Ինես** (անգլ.՝ Robert Thorburn Ayton Innes; նոյեմբերի 10, 1861(1861-11-10), Էդինբուրգ, Շոտլանդիա, Մեծ Բրիտանիայի և Իռլանդիայի միացյալ թագավորություն - մարտի 13, 1933(1933-03-13), Լոնդոն, Միացյալ Թագավորություն), անգլիացի աստղագետ։

Ծնվել է Էդինբուրգում, ինքնուրույն է կրթվել։ Երիտասարդ տարիքում ուղևորվել է Ավստրալիա, Սիդնեյում աշխատել է որպես գինու վաճառող և միաժամանակ որպես սիրողական աստղագետ 12 դյույմանոց տնական Ռեֆլեկտորով կատարել է դիտարկումներ։

Հայտնաբերել է մի քանի նոր աստղեր, նաև հրապարակել է նյութեր Մարսի և Վեներայի ուղեծրերի վերաբերյալ։ 1894 թվականին Բրիտանական թագավորական ընկերության աստղագետ սըր Դեյվիդ Գիլլի կողմից հրավիրվել է Բարեհուսո հրվանդանում գտնվող աստղադիտարան՝ աշխատանքի։ 1903 թվականին զբաղեցրել է Յոհաննեսբուրգի նոր մետեորոլոգիական աստղադիտարանի տնօրենի պաշտոնը, որը հետագայում վերակազմավորվել է Յոհանեսբուրգի աստղադիտարանի, իսկ Իննեսը մնացել է այդ պաշտոնում մինչև 1927 թվականը։

1915 թվականին հայտնաբերել է Կենտավրոսի ալֆա C-ն, որի համար առաջարկել է «Proxima Centaurus», լատիներեն՝ «Կենտավրոսին ամենամոտ աստղ» անունը։ Կենտավրոսի Պրոքսիման հետագայում ավելի լայն կիրառություն է ձեռք բերել և այժմ Միջազգային աստղագիտական միության կողմից համարվում է ընդունելի հատուկ անուն

Հիմնական աշխատությունները վերաբերվում են դիտարկման աստղագիտությանը, մասնավորապես հայտնի է կրկնակի աստղերի բազմաթիվ դիտարկումներով, մշտադիտարկումներ է իրականացրել նաև փոփոխական աստղերին, հայտնագործել է ավելի քան հարյուր փոփոխական աստղեր։ Առաջիններից մեկն է հայտնաբերել մեծ հունվարյան գիսավորը՝ 1910 թվականին։ Եղել է Էդինբուրգի թագավորական ընկերության անդամ (1904), ունեցել է Լեյդենի համալսարանի պատվավոր դոկտորի կոչում (1923)։

Նրա պատվին է անվանվել լուսնի խառնարաններից մեկը և № 1658 աստերոիդը։

Գրականություն
-------------

Колчинский И.Г.Корсунь А.А.Родригес М.Г. Астрономы.Биографический справочник. — Киев: Наукова думка, 1986.

Արտաքին հղումներ
----------------

Biography of Robert T. A. Innes at the S2A3 Biographical Database of Southern African Science

Ծանոթագրություններ
------------------

1. 1 2 3 4  Biographical Database of Southern African Science — 2002.
2. ↑  *Deutsche Nationalbibliothek* Record #117139645 // Gemeinsame Normdatei (գերմ.) — 2012—2016.
3. ↑
4. ↑  Innes R. T. A. (October 1915)։ «A Faint Star of Large Proper Motion»։ *Circular of the Union Observatory Johannesburg* **30**: 235–236։ Bibcode:1915CiUO...30..235I
5. ↑  Innes R. T. A. (September 1917)։ «Parallax of the Faint Proper Motion Star Near Alpha of Centaurus. 1900. R.A. 14 h 22 m 55s.-0s 6t. Dec-62° 15'2 0'8 t»։ *Circular of the Union Observatory Johannesburg* **40**: 331–336։ Bibcode:1917CiUO...40..331I
6. ↑  Stevenson, Angus, ed։ (2010), *Oxford Dictionary of English*, OUP Oxford, p. 1431, ISBN 978-0-19-957112-3, .
7. ↑  Alden Harold L. (1928)։ «Alpha and Proxima Centauri»։ *Astronomical Journal* **39** (913): 20–23։ Bibcode:1928AJ.....39...20A։ doi:10.1086/104871
8. ↑  «Bulletin of the IAU Working Group on Star Names, No. 2»։ International Astronomical Union։ October 2016։ Վերցված է 2019-05-29

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | Zentralblatt MATH database |
|  |
| Բառարաններ և հանրագիտարաններ | Մեծ սովետական (1 հրտ.) · Օքսֆորդի կենսագրական |
|  |
| 

|  Չափորոշչային վերահսկողություն |
| --- |
|  |
| GND: 117139645 · ISNI: 0000000020099280 · NLA: 49169109 · NTA: 100863795 · SUDOC: 081927258 · VIAF: 782478 · WorldCat VIAF: 782478 |

 |

 |